Π.Α.Ο.Κ. (καλαθοσφαίριση γυναικών)

Ο Πανθεσσαλονίκειος Αθλητικός Όμιλος Κωνσταντινουπολιτών είναι ελληνικό αθλητικό σωματείο, που δραστηριοποιείται στην πόλη της Θεσσαλονίκης, στον ομώνυμο νομό, από το 1926. Επίσημα χρώματα του συλλόγου είναι το μαύρο και το λευκό και έμβλημά του ο δικέφαλος αετός.

Το γυναικείο τμήμα καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου, το οποίο προϋπήρχε στη δεκαετία του 1960, ωστόσο με την τρέχουσα μορφή του λειτουργεί από το 2002 και μετά. Η ομάδα χρησιμοποιεί τη χορηγική επωνυμία P.A.O.K. KYANA wBC για εμπορικούς λόγους. Έδρα όλων των τμημάτων καλαθοσφαίρισης του Π.Α.Ο.Κ. αποτελεί η P.A.O.K. Sports Arena, χωρητικότητας 8.500 θεατών, στην περιοχή της Πυλαίας.

 Ιστορική αναδρομή 
Το τμήμα γυναικείου μπάσκετ του Π.Α.Ο.Κ. συμμετείχε και στα 3 πρώτες διοργανώσεις του Πανελληνίου Πρωταθλήματος Ελλάδας (1967-1968, 1968-1969, 1969-1970). Μετά από μια χρονική περίοδο αδράνειας επανασυστάθηκε κατά την περίοδο 2002–03 με τη συμβολή του Γιάννη Δημόπουλου.

Η νέα αυτή πορεία του συλλόγου ξεκίνησε από τη Β' Κατηγορία Γυναικών της Ε.ΚΑ.Σ.Θ. με στόχο τη σταδιακή του άνοδο στις εθνικές κατηγορίες. Η επίτευξή του επήλθε κατά την περίοδο 2006–07 οπότε και η ομάδα της Θεσσαλονίκης αναδείχτηκε Πρωταθλήτρια Ε.ΚΑ.Σ.Θ.«Ένωση Καλαθοσφαιρικών Σωματείων Θεσσαλονίκης», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η επιτυχία αυτή συνοδεύτηκε και από το εισιτήριο ανόδου για την Α2 εθνική κατηγορία γυναικών, στο βόρειο όμιλο της οποίας αγωνίστηκε ο σύλλογος τα επόμενα χρόνια.

 Στην Α2 Εθνική Κατηγορία (2007-2010) 
Κατά την παρθενική του εμφάνιση στην Α2 Εθνική Κατηγορία την αγωνιστική περίοδο 2007-08 ο σύλλογος διεκδίκησε την πρωτιά στον Όμιλο Βορρά απέναντι σε 13 αντιπάλους. Οι αγωνιστικές υποχρεώσεις της ομάδας ξεκίνησαν με το Κύπελλο Ελλάδος, θεσμό στον οποίο επίσης δεν είχε συμμετάσχει στο παρελθόν. Ο Δικέφαλος ηττήθηκε στην Α' Φάση από τον Απόλλωνα Καλαμαριάς με σκορ 51-54 με αποτέλεσμα να μείνει εκτός συνέχειας.«Το Κύπελλο Γυναικών», άρθρο στον ιστότοπο Sport24.gr, 23 Σεπτεμβρίου 2007.«Επιβλητικές νίκες» , άρθρο στον ιστότοπο SentraGoal.gr, 24 Σεπτεμβρίου 2007. Σε ό,τι αφορά το Πρωτάθλημα, τερμάτισε στην 3η θέση του βαθμολογικού πίνακα με απολογισμό 19 νίκες και 7 ήττες.«Βαθμολογία Α2 Εθνικής Κατηγορίας Γυναικών (Όμιλος Βορρά) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Η επόμενη χρονιά, 2008-09, ξεκίνησε και πάλι με τις υποχρεώσεις της ομάδας για το Κύπελλο Ελλάδος. Στην Α' Φάση επιβλήθηκε της ομάδας του Βελβεντού Κοζάνης με ευρεία διαφορά στο σκορ (47-87),«Τα αποτελέσματα στο Κύπελλο Γυναικών» , άρθρο στον ιστότοπο Sport24.gr, 21 Σεπτεμβρίου 2008.«Νίκη του Πανθρακικού στις Σέρρες, επικρατήσεις των φαβορί», άρθρο στον ιστότοπο In.gr, 21 Σεπτεμβρίου 2008.«Τα αποτελέσματα του κυπέλλου Γυναικών», άρθρο στον ιστότοπο Gazzetta.gr, 21 Σεπτεμβρίου 2008. ωστόσο η πορεία της διακόπηκε στη Β' Φάση κατόπιν βαριάς ήττας από την Αγία Παρασκευή με σκορ 74-33.«Στο νήμα Πανιώνιος και Αθηναϊκός», άρθρο στον ιστότοπο SentraGoal.gr, 29 Σεπτεμβρίου 2008. Στο Πρωτάθλημα της Α2 Εθνικής, ο Π.Α.Ο.Κ. ολοκλήρωσε τις αγωνιστικές του υποχρεώσεις στην 4η θέση, έχοντας συλλέξει 17 νίκες και 9 ήττες απέναντι σε 13 αντιπάλους.«Βαθμολογία Α2 Εθνικής Κατηγορίας Γυναικών (Όμιλος Βορρά) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την επόμενη αγωνιστική περίοδο, 2009-10, η ομάδα της Θεσσαλονίκης αγωνίστηκε ξανά σε δύο αγώνες συνολικά για το Κύπελλο Ελλάδος. Συγκεκριμένα στην Α' Φάση ξεπέρασε το εμπόδιο του Απόλλωνα Καρδίτσας με σκορ 87-54,«Το Κύπελλο Ελλάδας γυναικών», άρθρο στον ιστότοπο Zougla.gr, 11 Οκτωβρίου 2009. για να αποκλειστεί στη Β' Φάση από το μετέπειτα τρεμπλούχο Αθηναϊκό με σκορ 49-90.«Τα αποτελέσματα της 2ης φάσης του Κυπέλλου Γυναικών» , άρθρο στον ιστότοπο BasketNet.gr, 21 Οκτωβρίου 2009. Στο Πρωτάθλημα η ομάδα εκπλήρωσε πλήρως τους στόχους της, κατακτώντας την κορυφή του Ομίλου Βορρά με 24 νίκες και 2 ήττες.«Βαθμολογία Α2 Εθνικής Κατηγορίας Γυναικών (Όμιλος Βορρά) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ο τίτλος του Πρωταθλητή της Κατηγορίας, οδήγησε και την ομάδα ένα επίπεδο υψηλότερα το επόμενο φθινόπωρο.«Πρωταθλήτριες Ομάδες Α2 Εθνικής Κατηγορίας Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Στην Α1 Εθνική Κατηγορία (2010-σήμερα) 
 Περίοδος 2010-2011 
Κατά την αγωνιστική περίοδο, 2010-11, ο Π.Α.Ο.Κ. πραγματοποίησε το ντεμπούτο του στην Α1 Εθνική Κατηγορία Γυναικών, με τον Απόστολο Δεμερτζή να έχει αναλάβει καθήκοντα πρώτου προπονητή. Η ομάδα ολοκλήρωσε τις αγωνιστικές της υποχρεώσεις για την κανονική περίοδο έχοντας συλλέξει 10 νίκες και 12 ήττες, με αποτέλεσμα να βρεθεί στην 9η θέση της βαθμολογικής κατάταξης (σε σύνολο 12 συμμετεχόντων).«Βαθμολογία Α1 Εθνικής Κατηγορίας Γυναικών 2010-2011», άρθρο στον ιστότοπο Tsiotras.blogspot.gr, 17 Απριλίου 2011.

Κορυφαία σκόρερ για την ομάδα αναδείχθηκε η Ελληνίδα Ναυσικά Σταυρίδου (281 πόντοι σε 22 αγώνες, 12,77 κατά μ.ό.), με την Έφη Καζαντζίδου να ακολουθεί (249 πόντοι σε 22 αγώνες, 11,32 κατά μ.ό.).«P.A.O.K.: Total Stats Regular Season 2010-2011», πληροφορίες στον ιστότοπο (Galanis)SportsData.gr.

Ο Π.Α.Ο.Κ. υπερασπίστηκε στη συνέχεια την παραμονή του στην κατηγορία στα Play-Outs απέναντι στην ομάδα του Πρωτέα Βούλας, η οποία είχε τερματίσει στη 10η θέση. Οι δύο ομάδες αγωνίζονταν με στόχο τις τρεις νίκες, λαμβάνοντας υπόψη τα αποτελέσματα και της κανονικής περιόδου. Ο Π.Α.Ο.Κ. προηγούνταν ήδη με δύο νίκες,«Τα πλέι οφ στην Α1 γυναικών του μπάσκετ», άρθρο στον ιστότοπο Zougla.gr, 17 Απριλίου 2011. ωστόσο ο Πρωτέας ανέτρεψε την σε βάρος του κατάσταση με δύο διαδοχικές νίκες, μία εκτός έδρας στη Θεσσαλονίκη με σκορ 51-61 «Play Out: Ζωντανός ο Πρωτέας με διπλό στην Πυλαία!», άρθρο στον ιστότοπο WePlayBall.gr, 4 Μαΐου 2011. και μία εντός έδρας στη Βούλα με σκορ 66-40.«Αποτελέσματα Πλέι Αουτ: Ισοφάρισε ο Πρωτέας τον διαλυμένο Π.Α.Ο.Κ.!», άρθρο στον ιστότοπο WePlayBall.gr, 8 Μαΐου 2011. Στον τρίτο και τελευταίο μεταξύ τους αγώνα ο Π.Α.Ο.Κ. επιβλήθηκε στην Πυλαία με σκορ 57-53, εξασφαλίζοντας την παραμονή του στην κατηγορία.«Σώθηκε ο Π.Α.Ο.Κ., έπεσε ο Πρωτέας», άρθρο στον ιστότοπο BasketNet.gr, 12 Μαΐου 2011.«Αποτελέσματα Πλέι Άουτ: Ο πλήρης Π.Α.Ο.Κ. ανέτρεψε το σκηνικό και έριξε στην Α2 τον Πρωτέα!», άρθρο στον ιστότοπο WePlayBall.gr, 11 Μαΐου 2011. Την περίοδο αυτή η ομάδα αντιμετώπισε σοβαρά οικονομικά προβλήματα, κάτι που οδήγησε πολλές από τις παίκτριές του να απέχουν από τις υποχρεώσεις τους στα Play-Outs. Μόλις στο τελευταίο παιχνίδι, στο οποίο και η ομάδα σώθηκε, παρατάχθηκε η ομάδα πλήρης.«Η λίστα της ντροπής!», άρθρο στον ιστότοπο WePlayBall.gr, 14 Ιουνίου 2011.

Στο θεσμό του Κυπέλλου Ελλάδος η ομάδα της Θεσσαλονίκης αποκλείστηκε στο πρώτο της παιχνίδι, στα πλαίσια της «Φάσης των 16», έχοντας ηττηθεί από τον Παναθηναϊκό με σκορ 66-57.«Περίπατος για τον Αθηναϊκό», άρθρο στον ιστότοπο SuperBasket.gr, 20 Οκτωβρίου 2010.

 Περίοδος 2011-2012 
Την επόμενη χρονιά, 2011-12, ο Π.Α.Ο.Κ. έλαβε μέρος και πάλι στον Πρωτάθλημα της Α1 Εθνικής, το οποίο διοργανώθηκε με τη συμμετοχή 12 συλλόγων.«Βαθμολογία Α1 Εθνικής Κατηγορίας Γυναικών 2011-2012», πληροφορίες στην Ελληνική Ομοσπονδία Καλαθοσφαίρισης. Στη διάρκεια της κανονικής περιόδου συγκέντρωσε 7 νίκες και 15 ήττες, καταλαμβάνοντας την 9η θέση του τελικού βαθμολογικού πίνακα.

Τους περισσότερους πόντους για την ομάδα σημείωσαν την περίοδο αυτή οι Αμερικανίδες Κουίνσι Ντέιβις (292 πόντοι σε 17 παιχνίδια, 17,18 κατά μ.ό.) και Νταϊάνα Μπαρνς (206 πόντοι σε 18 παιχνίδια, 11,44 κατά μ.ό.).«P.A.O.K.: Total Stats Regular Season 2011-2012», πληροφορίες στον ιστότοπο (Galanis)SportsData.gr. Τη θέση του προπονητή κατείχαν διαδοχικά οι Απόστολος Δεμερτζής (μέχρι το Φεβρουάριο) και Νίκος Παπαδόπουλος (μέχρι τον Ιούνιο).«Παπαδόπουλος ο αντι-Δεμερτζής», άρθρο στον ιστότοπο OnSports.gr, 1 Φεβρουαρίου 2012.

Ακολούθως η ομάδα υπερασπίστηκε την παραμονή της στην κατηγορία σε διαδικασία Play-Outs, όπου διασταυρώθηκε με τη 10η στην κατάταξη Φ.Ε.Α. Από την κανονική περίοδο οι δύο ομάδες μετέφεραν από μία εντός έδρας νίκη (η μία ήταν νίκη από μηδενισμό του αντιπάλου) και χρειάζονταν δύο νικηφόρα αποτελέσματα για να σωθούν. Ο Π.Α.Ο.Κ. πέτυχε δύο διαδοχικές νίκες (με σκορ 81-34 εντός και 41-70 εκτός) και με τον τρόπο αυτό διασφάλισε την παραμονή του στο επίπεδο αυτό.«Προβάδισμα για Π.Α.Ο.Κ., Άρη», άρθρο στον ιστότοπο του ΣΠΟΡ FM, 4 Απριλίου 2012.«Νίκες για Άρη και Π.Α.Ο.Κ.», άρθρο στον ιστότοπο BasketNet.gr, 4 Απριλίου 2012.«Αποτελέσματα Πλέι Άουτ Α1: Σώθηκε ο Π.Α.Ο.Κ., ισοφάρισε η Καλαμαριά!», άρθρο στον ιστότοπο WePlayBall.gr, 8 Απριλίου 2012.«Μένει ο Π.Α.Ο.Κ. & υποβιβασμός για ΦΕΑ», άρθρο στον ιστότοπο Gazzetta.gr, 7 Απριλίου 2012.

Στο θεσμό του Κυπέλλου Ελλάδος ο Π.Α.Ο.Κ. ξεκίνησε απευθείας στη «Φάση των 16», χωρίς να καταφέρει να προκριθεί στην επόμενη. Ηττήθηκε άμεσα με σκορ 51-63 από τις Εσπερίδες Καλλιθέας και αποκλείστηκε από τη συνέχεια.«Πάλεψε ο Π.Α.Ο.Κ. απέναντι στις Εσπερίδες», άρθρο στο ιστολόγιο Tsiotras.blogspot.gr, 20 Νοεμβρίου 2011.

 Περίοδος 2012-2013 
Τον Ιούνιο του 2012 καθήκοντα πρώτου προπονητή ανέλαβε στο σύλλογο ο Ευρυπίδης Μελετιάδης.«Ανέλαβε τον Π.Α.Ο.Κ. ο Μελετιάδης!», άρθρο στον ιστότοπο WePlayBall.gr, 30 Ιουνίου 2012.

Στο Πρωτάθλημα της Α1 Εθνικής για τη χρονιά 2012-13 συμμετείχαν 12 σύλλογοι.«Βαθμολογία Α1 Εθνικής Κατηγορίας Γυναικών 2012-2013», πληροφορίες στην Ελληνική Ομοσπονδία Καλαθοσφαίρισης. Στη διάρκεια της κανονικής περιόδου ο Π.Α.Ο.Κ. συνέλεξε 14 νίκες και 8 ήττες, τερματίζοντας στην 4η θέση της βαθμολογικής κατάταξης.

Κορυφαία σκόρερ για την ομάδα αναδείχθηκε η Αμερικανίδα Κάιλα Ντεσρός (304 πόντοι σε 22 αγώνες, 13,82 κατά μ.ό.). Υψηλή παραγωγικότητα είχαν επίσης οι Ελληνίδες Ναυσικά Σταυρίδου (150 πόντοι σε 11 αγώνες, 13,64 κατά μ.ό.), Άννα Νίκη Σταμολάμπρου (219 πόντοι σε 19 αγώνες, 11,53 κατά μ.ό.), Μαρία Αυτζή (203 πόντοι σε 22 αγώνες, 9,23 κατά μ.ό.) και Δήμητρα Γιαννοπούλου (172 πόντοι σε 22 αγώνες, 7,82 κατά μ.ό.).«P.A.O.K.: Total Stats Regular Season 2012-2013», πληροφορίες στον ιστότοπο (Galanis)SportsData.gr.

Ακολούθως, η ομάδα της Θεσσαλονίκης διεκδίκησε το Πρωτάθλημα μέσα από διαδικασία Play-Offs όπου συμμετείχαν οι τέσσερις πρώτοι σύλλογοι της κανονικής περιόδου, μεταφέροντας στις σειρές τα αποτελέσματα που ήδη είχαν σημειώσει. Ο Π.Α.Ο.Κ. διασταυρώθηκε με τον πρωτοπόρο Παναθηναϊκό, ο οποίος είχε ήδη δύο νίκες στο ενεργητικό του (70-64 στην Αθήνα, 51-60 στη Θεσσαλονίκη). Χάνοντας ξανά με σκορ 64-46 στη Λεωφόρο, ο Π.Α.Ο.Κ. περιορίστηκε στη σειρά των Μικρών Τελικών.«Αποτελέσματα Πλέι Οφ Α1: Στον τελικό με "σκούπα" ο Παναθηναϊκός!», άρθρο στον ιστότοπο WePlayBall.gr, 6 Απριλίου 2013.«Στο τελικό τα κορίτσια του Παναθηναϊκού», άρθρο στον ιστότοπο της εφημερίδας «Ελευθεροτυπία», 6 Απριλίου 2013. Εκεί αντιμετώπισε με μειονέκτημα έδρας τον Αθηναϊκό, που επίσης προηγούταν με δύο νίκες (85-51 στην Αθήνα, 42-54 στη Θεσσαλονίκη). Μια ακόμη νίκη του Αθηναϊκού στην έδρα του με 78-60 (ο Π.Α.Ο.Κ. μετέβη στην Αθήνα με πέντε μόλις παίκτριες) είχε σαν αποτέλεσμα να τερματίσει οριστικά ο Δικέφαλος στην τέταρτη θέση.«Αποτελέσματα Πλέι Οφ Α1: Τρίτος ο Αθηναϊκός σε μικρό τελικό-παρωδία!», άρθρο στον ιστότοπο WePlayBall.gr, 20 Απριλίου 2013.«Τρίτος ο Αθηναϊκός, κέρδισε τον Π.Α.Ο.Κ.», άρθρο στον ιστότοπο SentraGoal.gr, 20 Απριλίου 2013.«Τρίτος ο Αθηναϊκός», άρθρο στον ιστότοπο του ΣΠΟΡ FM, 20 Απριλίου 2013.

Την ίδια χρονιά ο Π.Α.Ο.Κ. είχε την καλύτερη μέχρι τότε παρουσία του στο Κύπελλο Ελλάδος, φτάνοντας μέχρι τον Τελικό της διοργάνωσης. Στη «Φάση των 16» απέκλεισε το Σπόρτιγκ Αθηνών με σκορ 44-48,«Πρόκριση για Νέο Ρύσιο και Π.Α.Ο.Κ.!», άρθρο στον ιστότοπο BasketPlus.gr, 30 Σεπτεμβρίου 2012. ενώ στη «Φάση των 8» επικράτησε με άνεση απέναντι στον Ίκαρο Καλλιθέας με σκορ 63-38.«Π.Α.Ο.Κ.: Ακολούθησε τον Παναθηναϊκό στο Final 4!», άρθρο στον ιστότοπο OnSports.gr, 22 Δεκεμβρίου 2012. Στο Final Four που έλαβε χώρα στις 30 και 31 Μαρτίου 2013 στη Νέα Ιωνία Βόλου ξεπέρασε στον Ημιτελικό το εμπόδιο του Αθηναϊκού με σκορ 69-54.«Μπάσκετ: Στον τελικό του Κυπέλλου ο Π.Α.Ο.Κ., 69-54 τον Αθηναϊκό», άρθρο στον ιστότοπο Zougla.gr, 30 Μαρτίου 2013.«Ο τελικός των αουτσάιντερ!» , άρθρο στον ιστότοπο SentraGoal.gr, 30 Μαρτίου 2013. Στο Μεγάλο Τελικό, ωστόσο, δεν κατάφερε να στεφθεί κυπελλούχος, καθώς γνώρισε την ήττα από τον Πρωτέα Βούλας του Αλέκου Δάγλα. Το νικητήριο καλάθι πέτυχε η καλαθοσφαιρίστρια της αντίπαλης ομάδας, Τούλα Μαγαλιού, με λέι απ 2,5’’ πριν το τέλος, διαμορφώνοντας το τελικό σκορ σε 52-50.«Το σήκωσε ο Πρωτέας Βούλας!», άρθρο στον ιστότοπο του NovaΣΠΟΡ FM, 31 Μαρτίου 2013.«Κυπελλούχος Ελλάδας η γυναικεία ομάδα του Πρωτέα Βούλας» , άρθρο στον ιστότοπο VimaOnline.gr, 31 Μαρτίου 2013.«Κυπελλούχος στις γυναίκες ο Πρωτέας Βούλας» , άρθρο στον ιστότοπο Contra.gr, 31 Μαρτίου 2013.«Ο Πρωτέας Κυπελλούχος και στο... παραμύθι της σταχτοπούτας», άρθρο στον ιστότοπο In.gr, 31 Μαρτίου 2013.

 Περίοδος 2013-2014 
Την επόμενη αγωνιστική περίοδο, 2013-14, και με νέο προπονητή το Σταύρο Νανάκο,«Π.Α.Ο.Κ.: Ανέλαβε ο Νανάκος», άρθρο στον ιστότοπο OnSports.gr, 11 Αυγούστου 2013. ο Π.Α.Ο.Κ. διεκδίκησε ξανά το Πρωτάθλημα Ελλάδος. Τη χρονιά αυτή συμμετείχαν στη διοργάνωση 10 ομάδες, ενώ το σύστημα ήταν το πολυπλοκότερο των τελευταίων ετών (τις επόμενες χρονιές απλοποιήθηκε ελαφρά). Κατά την ολοκλήρωση της κανονικής περιόδου η ομάδα της Θεσσαλονίκης βρισκόταν στην 8η θέση της βαθμολογίας, έχοντας συλλέξει 6 νίκες και 12 ήττες.«Πρόγραμμα και Βαθμολογία Α1 Εθνικής Κατηγορίας Γυναικών 2013-2014», πληροφορίες στην Ελληνική Ομοσπονδία Καλαθοσφαίρισης.

Το μεγαλύτερο μέσο όρο πόντων ανά αγώνα εντός της ομάδας είχαν η Αμερικανίδα Κάιλα Ντεσρός (68 πόντοι σε 5 αγώνες, 13,60 κατά μ.ό.) και η Σέρβα Μιλένα Βουκσίσεβιτς (92 πόντοι σε 7 αγώνες, 13,14 κατά μ.ό.). Παραγωγικότερη παίκτρια σε πλήθος πόντων ήταν η Ελληνίδα Δήμητρα Τελλίδου (221 πόντοι σε 18 αγώνες, 12,28 κατά μ.ό.), με την Αμερικανίδα Νίκι Έιβερι να ακολουθεί (195 πόντοι σε 17 αγώνες, 11,47 κατά μ.ό.). Αξιοσημείωτα οι δύο αθλήτριες ήταν εκείνες που σημείωσαν και τα περισσότερα τρίποντα στο Πρωτάθλημα, 38 συνολικά η Τελλίδου (2,11 κατά μ.ό.) και 35 η Έιβερι (2,05 κατά μ.ό.).«P.A.O.K.: Total Stats Regular Season 2013-2014», πληροφορίες στον ιστότοπο (Galanis)SportsData.gr.«3P-Goals Statistics 2013-2014», πληροφορίες στον ιστότοπο (Galanis)SportsData.gr.«Πρώτη σκόρερ στην κανονική περίοδο η Ρασίντ, πρώτη στην αξιολόγηση η Μέλνικα!», άρθρο στον ιστότοπο WePlayBall.gr, 13 Μαρτίου 2014.

Στη συνέχεια ο Π.Α.Ο.Κ. συμμετείχε στη διαδικασία των Play-Outs, όπου υπερασπίστηκε την παραμονή του στην κατηγορία απέναντι στον 9ο Κρόνο Αγίου Δημητρίου. Οι δύο ομάδες μετέφεραν από μία εντός έδρας νίκη από την κανονική περίοδο (53-47 στη Θεσσαλονίκη, 61-53 στην Αθήνα)  και εν τέλει χρειάστηκε να εξαντλήσουν ολόκληρη τη σειρά προτού καταφέρει ο Π.Α.Ο.Κ. να αποφύγει τον υποβιβασμό (42-59 στη Θεσσαλονίκη, 66-67 στην Αθήνα, 55-43 στη Θεσσαλονίκη).«Άλωσε την Πυλαία ο Κρόνος!», άρθρο στον ιστότοπο SentraGoal.gr, 23 Μαρτίου 2014.«Αποτελέσματα Πλέι Άουτ Α1: Ζωντανός ο Π.Α.Ο.Κ., παλικαρίσιο διπλό στο Μπραχάμι!», άρθρο στον ιστότοπο WePlayBall.gr, 30 Μαρτίου 2014.««Σώθηκε» ο Π.Α.Ο.Κ., έπεσε ο Κρόνος» , άρθρο στον ιστότοπο SuperBasket.gr, 2 Απριλίου 2014.«Πως έμεινε ο Π.Α.Ο.Κ. στην Α1 55-43 τον Κρόνο που υποβιβάστηκε» , άρθρο στον ιστότοπο SportsHero.gr, 2 Απριλίου 2014.

Ακολούθως έλαβε το δικαίωμα συμμετοχής στη διαδικασία των Play-Offs όπου κλήθηκε να αντιμετωπίσει την πρωτοπόρο της κανονικής περιόδου, Ένωση Σουρμένων-Ελληνικού. Η δεύτερη είχε νικήσει και στα δύο μεταξύ τους παιχνίδια κατά την κανονική περίοδο και χρειαζόταν μία επιπλέον νίκη για να περάσει στην επόμενη φάση. Πράγματι, την πέτυχε άμεσα με σκορ 68-45, περιορίζοντας τον Π.Α.Ο.Κ. στις θέσεις 5 έως 8.«Αποτελέσματα Πλέι Οφ Α1: Break στην παράταση ο Αθηναϊκός, "καταιγίδα" ο ΠΑΟ, πέρασε το Ελληνικό!», άρθρο στον ιστότοπο WePlayBall.gr, 6 Απριλίου 2014.«Ελληνικό - Π.Α.Ο.Κ. 68-45», άρθρο στον ιστότοπο Gazzetta.gr, 6 Απριλίου 2014.

Επιπλέον, ο Π.Α.Ο.Κ. έλαβε μέρος σε σειρά αγώνων κατάταξης με τον Ιπποκράτη Κω, έχοντας το μειονέκτημα της έδρας. Οι δύο ομάδες μετέφεραν από μία εντός έδρας νίκη από την κανονική περίοδο (83-62 στη Θεσσαλονίκη, 58-52 στην Κω). Ο Ιπποκράτης επικράτησε στον επόμενο αγώνα με σκορ 76-69,«Η Τελίδου δεν έφτανε…», άρθρο στον ιστότοπο EBasket.gr, 30 Απριλίου 2014. στη συνέχεια ωστόσο δεν ταξίδεψε στη Θεσσαλονίκη με αποτέλεσμα να πάρει ο Π.Α.Ο.Κ. το ροζ φύλλο αγώνα στα χαρτιά με 20-0.«Δεν πάει Θεσσαλονίκη ο Ιπποκράτης, 2-2 ο Π.Α.Ο.Κ.!», άρθρο στον ιστότοπο WePlayBall.gr, 3 Μαΐου 2014. Στο δεύτερο παιχνίδι που έλαβε χώρα στην Κω, ο Π.Α.Ο.Κ. υπέκυψε με σκορ 73-61 με αποτέλεσμα να βρεθεί στις θέσεις 7 ή 8.«Νέα νίκη επί του Π.Α.Ο.Κ. και 5η θέση για τον Ιπποκράτη», άρθρο στον ιστότοπο NorthBasket.gr, 7 Μαΐου 2014. Τελικά τη θέση 7 της τελικής κατάταξης κατέλαβε ο Άρης Θεσσαλονίκης που είχε καταταγεί υψηλότερα από το Δικέφαλο στην κανονική περίοδο.

Τέλος, σε ό,τι αφορά το Κύπελλο Ελλάδος, η ομάδα του Π.Α.Ο.Κ. αποκλείστηκε μετά το πρώτο της παιχνίδι στη «Φάση των 16», στο οποίο και γνώρισε την ήττα με σκορ 76-60 από τον Πρωτέα Βούλας.«Τα αποτελέσματα στο Κύπελλο γυναικών», άρθρο στον ιστότοπο BasketNet.gr, 6 Οκτωβρίου 2013.

 Περίοδος 2014-2015 
Τον Ιούνιο του 2014 καθήκοντα πρώτου προπονητή στην ομάδα ανέλαβε ο Βασίλης Μασλαρινός.«Π.Α.Ο.Κ.: Αναλαμβάνει ο Μασλαρινός», άρθρο στον ιστότοπο OnSports.gr, 23 Ιουνίου 2014.

Η ομάδα της Θεσσαλονίκης συνέχισε την πορεία της στην Α1 Εθνική τη χρονιά 2014-15, ολοκληρώνοντας τις αγωνιστικές της υποχρεώσεις με 7 νίκες, 10 ήττες και 1 μηδενισμό.«Πρόγραμμα και Βαθμολογία Α1 Εθνικής Κατηγορίας Γυναικών 2014-2015», πληροφορίες στην Ελληνική Ομοσπονδία Καλαθοσφαίρισης. Στον τελικό βαθμολογικό πίνακα βρέθηκε στην 7η θέση σε σύνολο 10 ομάδων. Κορυφαία σκόρερ της ομάδας την περίοδο αυτή σε ό,τι αφορά το μέσο όρο ανά παιχνίδι αναδείχθηκε η Αμερικανίδα Μπριάνα Μπροκ (170 πόντοι σε 10 αγώνες, 17 κατά μ.ό.), με την Ελληνίδα Δήμητρα Τελλίδου να έχει σημειώσει τους περισσότερους ποσοτικά πόντους (213 πόντοι σε 17 αγώνες, 12,53 κατά μ.ό.).«P.A.O.K. KYANA: Total Stats Regular Season 2014-2015», πληροφορίες στον ιστότοπο (Galanis)SportsData.gr.

Ο μηδενισμός αφορούσε τον αγώνα της ομάδας εναντίον του Ολυμπιακού Βόλου, στον οποίο ο Π.Α.Ο.Κ. τυπικά επικράτησε. Ωστόσο η ομάδα του Βόλου ζήτησε δια μέσου της δικαστικής οδού την ακύρωση του αποτελέσματος, καθώς στο γήπεδο δεν υπήρχε γιατρός, κάτι που απαγόρευαν ρητά οι κανονισμοί της Ομοσπονδίας. Η διαμάχη έφτασε μέχρι το Α.Σ.Ε.Α.Δ. και το Συμβούλιο της Επικρατείας και είχε σαν αποτέλεσμα την αναβολή της διαδικασίας των Play-Outs μέχρι την εκδίκαση της τελικής απόφασης (που τελικά ήταν υπέρ του Ολυμπιακού Βόλου).«Κίνδυνος μηδενισμού του Π.Α.Ο.Κ., στο ΑΣΕΑΔ ο Ολυμπιακός Βόλου!», άρθρο στον ιστότοπο WePlayBall.gr, 7 Φεβρουαρίου 2015.«Στις 19/2 κρίνεται η τύχη του Π.Α.Ο.Κ. - Ολυμπιακός Βόλου» , άρθρο στον ιστότοπο WomenBasket.gr, 7 Φεβρουαρίου 2015.«Στα πλέι άουτ ο Π.Α.Ο.Κ. - Σώθηκε η Τερψιθέα!» , άρθρο στον ιστότοπο WomenBasket.gr, 2 Μαρτίου 2015.«Οριστικά στα πλέι άουτ ο Π.Α.Ο.Κ.» , άρθρο στον ιστότοπο WomenBasket.gr, 9 Μαρτίου 2015.

Στη συνέχεια ο Π.Α.Ο.Κ. κλήθηκε να υπερασπιστεί την παραμονή του στην κατηγορία στη διαδικασία των Play-Outs απέναντι στον 10ο Παναθλητικό Συκεών. Οι δύο ομάδες μετέφεραν από μία εντός έδρας νίκη από την κανονική περίοδο (67-48 στην Πυλαία, 64-51 στις Συκεές). Σε δύο διαδοχικά παιχνίδια ο Π.Α.Ο.Κ. αναδείχθηκε νικητής (63-41 στην Πυλαία, 48-54 στις Συκεές), ξεπερνώντας τον κίνδυνο του υποβιβασμού.«Ο Π.Α.Ο.Κ. 63-41, έκανε το 2-1 με Παναθλητικό», άρθρο στον ιστότοπο SportsHero.gr, 12 Μαρτίου 2015.«“Σώθηκε” ο Π.Α.Ο.Κ. ΚΥΑΝΑ, στην Α2 ο Παναθλητικός», άρθρο στον ιστότοπο SuperBasket.gr, 14 Μαρτίου 2015.

Η ομάδα της Θεσσαλονίκης με τον ίδιο τρόπο κέρδισε και μία θέση στα Play-Offs όπου διασταυρώθηκε με μειονέκτημα έδρας απέναντι στον 2ο Παναθηναϊκό. Στη διάρκεια της κανονικής περιόδου οι «πράσινες» είχαν κερδίσει δύο φορές (53-57 στη Θεσσαλονίκη, 78-54 στην Αθήνα)  και χρειάστηκαν ένα ακόμη παιχνίδι (73-57) για να περάσουν στην επόμενη φάση, αφήνοντας τον Π.Α.Ο.Κ. οριστικά στην 7η θέση για τη χρονιά αυτή.«Γυναικείο: Πρόκριση για Παναθηναϊκο, Πρωτέα Βούλας και Ελληνικό», άρθρο στον ιστότοπο Basket247.gr, 22 Μαρτίου 2015.

Σε ό,τι αφορά τη διοργάνωση του Κυπέλλου Ελλάδος, ο Δικέφαλος συμμετείχε απευθείας στη «Φάση των 16», όπου και ηττήθηκε άμεσα με σκορ 65-43 από τον Πρωτέα Βούλας σε επανάληψη της περσινής χρονιάς.«Άνετη επικράτηση του Πρωτέα Βούλας επί του Π.Α.Ο.Κ.», άρθρο στον ιστότοπο της εφημερίδας «Το Βήμα», 29 Σεπτεμβρίου 2014.

 Περίοδος 2015-2016 
μικρογραφία|δεξιά|300px|Η PAOK Sports Arena, την οποία και χρησιμοποιεί η ομάδα ως έδρα σε φωτογραφία του 2008.
Το καλοκαίρι του 2015 ο Μασλαρινός ανανέωσε το συμβόλαιό του με την ομάδα και για τη νέα αγωνιστική περίοδο, 2015-16.«Συνεχίζει με Μασλαρινό και Μελετιάδη ο Π.Α.Ο.Κ.», άρθρο στον ιστότοπο SuperBasket.gr, 20 Ιουνίου 2015.

Στο Πρωτάθλημα της Α1 Εθνικής, στο οποίο έλαβαν μέρος 10 σύλλογοι, ο Π.Α.Ο.Κ. συγκέντρωσε 11 νίκες και 7 ήττες.«Πρόγραμμα και Βαθμολογία Α1 Εθνικής Κατηγορίας Γυναικών 2015-2016», πληροφορίες στην Ελληνική Ομοσπονδία Καλαθοσφαίρισης. Στην τελική κατάταξη της κανονικής περιόδου τοποθετήθηκε στην 3η θέση, την υψηλότερη που έχει φτάσει ποτέ. Πρώτη σκόρερ για την ομάδα αναδείχθηκε η Ελληνίδα Ναυσικά Σταυρίδου (271 πόντοι σε 18 αγώνες, 15,06 κατά μ.ό.), με την Αμερικανίδα Λίζα Κλέμονς να ακολουθεί (221 πόντοι σε 18 αγώνες, 12,28 κατά μ.ό.).«P.A.O.K. KYANA: Total Stats Regular Season 2015-2016», πληροφορίες στον ιστότοπο (Galanis)SportsData.gr.

Στη συνέχεια, στα πλαίσια της Β' Φάσης των Play-Offs, διεξήχθη σειρά παιχνιδιών ανάμεσα στον Π.Α.Ο.Κ. και την 6η Νίκη Λευκάδας, με τις δύο ομάδες να μεταφέρουν από μία εντός έδρας νίκη από την κανονική περίοδο (76-62 στη Λευκάδα, 72-56 στη Θεσσαλονίκη). Ο σύλλογος της Θεσσαλονίκης κέρδισε σε δύο διαδοχικούς αγώνες (87-72 στη Θεσσαλονίκη, 52-72 στη Λευκάδα) και προχώρησε στην επόμενη φάση με 3-1 στη σειρά.«Π.Α.Ο.Κ. - Νίκη Λευκάδας 87-72», άρθρο στον ιστότοπο Sdna.gr, 27 Μαρτίου 2016.«Νίκη Λευκάδας - Π.Α.Ο.Κ. 52-72», άρθρο στον ιστότοπο Gazzetta.gr, 30 Μαρτίου 2016.

Στη Γ' Φάση τέθηκε αντιμέτωπος με τον Παναθηναϊκό με μειονέκτημα έδρας και με τις Αμερικανίδες αθλήτριές του να έχουν ήδη αποχωρήσει. Οι ομάδες μετέφεραν και πάλι μία εντός έδρας νίκη από την κανονική περίοδο (78-40 στην Αθήνα, 57-49 στη Θεσσαλονίκη). Ο Π.Α.Ο.Κ. υπέστη στο σημείο αυτό δύο διαδοχικές ήττες (78-50 στην Αθήνα, 55-75 στη Θεσσαλονίκη) με συνέπεια να χάσει την ευκαιρία να διεκδικήσει τον τίτλο του Πρωταθλητή για πρώτη φορά στην ιστορία του.«Παναθηναϊκός – Π.Α.Ο.Κ. 78-50» , άρθρο στον ιστότοπο eBasket.gr, 9 Απριλίου 2016.«Εύκολα τον χωρίς ξένες Π.Α.Ο.Κ. ο Π.Α.Ο. και πάει τελικό!» , άρθρο στον ιστότοπο BasketPlus.gr, 13 Απριλίου 2016.

Στη σειρά των Μικρών Τελικών βρέθηκε απέναντι στον Αθηναϊκό με πλεονέκτημα έδρας, έχοντας μεταφέρει ξανά το 1-1 από την κανονική περίοδο (68-49 στη Θεσσαλονίκη, 73-65 στην Αθήνα). Ο Π.Α.Ο.Κ. υπέστη δύο διαδοχικές ήττες (48-66 στην Θεσσαλονίκη, 75-70 στην Αθήνα) με αποτέλεσμα να τερματίσει τελικά στην 4η θέση της τελικής κατάταξης για τη χρονιά αυτή.«Π.Α.Ο.Κ. - Αθηναϊκός 48-66», άρθρο στον ιστότοπο Sdna.gr, 20 Απριλίου 2016.««Μικρός» πρωταθλητής ο Αθηναϊκός» , άρθρο στον ιστότοπο SuperBasket.gr, 26 Απριλίου 2016.«Α1 ΓΥΝΑΙΚΩΝ: «Χάλκινος» Αθηναϊκός!», άρθρο στον ιστότοπο Woman2Woman, 24 Απριλίου 2016.

Στα πλαίσια του θεσμού του Κυπέλλου Ελλάδος η ομάδα της Θεσσαλονίκης έφτασε τη χρονιά αυτή στην τελική φάση (Final Four) του θεσμού, κατακτώντας τελικώς την τρίτη θέση. Στη «Φάση των 16», από την οποία ξεκίνησε, υποχρέωσε σε ήττα το συντοπίτη της Άρη με σκορ 48-74,«Περίπατοι πρόκρισης από Π.Α.Ο.Κ., Παναθηναϊκό και Ολυμπιακό» , άρθρο στον ιστότοπο Sport24.gr, 4 Οκτωβρίου 2015. ενώ στη «Φάση των 8» σειρά πήρε ο Ιπποκράτης Κω με σκορ 48-50.«Έκλεισε θέση στο Final Four ο Π.Α.Ο.Κ.», άρθρο στον ιστότοπο του ΣΠΟΡ FM, 19 Δεκεμβρίου 2015. Η τελική φάση διεξήχθη το διήμερο 18 και 20 Μαρτίου 2016 στο νησί της Λευκάδας. Στον Ημιτελικό ο Π.Α.Ο.Κ. δεν τα κατάφερε απέναντι στον μετέπειτα τροπαιούχο Ολυμπιακό Πειραιώς, από τον οποίο και γνώρισε την ήττα με σκορ 85-48.«Ολυμπιακός - Π.Α.Ο.Κ. 85-48», άρθρο στον ιστότοπο Gazzetta.gr, 18 Μαρτίου 2016.«Ολυμπιακός - Π.Α.Ο.Κ.: 85-48» , στιγμιότυπα στον ιστότοπο NovaSports.gr, 19 Μαρτίου 2016. Στο Μικρό Τελικό πήρε τη νίκη με σκορ 58-66 απέναντι στον Αθηναϊκό.«Τρίτη θέση για τον Π.Α.Ο.Κ. στη Λευκάδα», άρθρο στον ιστότοπο SentraGoal.gr, 20 Μαρτίου 2016.«Στην τρίτη θέση ο Π.Α.Ο.Κ.» , άρθρο στον ιστότοπο WomenBasket.gr, 28 Μαρτίου 2016.

 Περίοδος 2016-2017
Κατά την αγωνιστική περίοδο, 2016-17, ο Π.Α.Ο.Κ. έλαβε μέρος στο Πρωτάθλημα της Α1 Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Η ομάδα χρησιμοποίησε τη χορηγική επωνυμία P.A.O.K. KYANA wBC για εμπορικούς λόγους. Ολοκλήρωσε τις αγωνιστικές της υποχρεώσεις για την Κανονική Περίοδο στην 7η θέση της βαθμολογικής κατάταξης, απέναντι σε 11 αντίπαλους συλλόγους.«Βαθμολογία και Πρόγραμμα Α1 Εθνικής Κατηγορίας Γυναικών 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Α1 Γυναικών: Και τώρα τα... σπουδαία!» , άρθρο στον ιστότοπο Woman2Woman.gr, 13 Απριλίου 2017. Ο απολογισμός της ήταν 12 νίκες και 10 ήττες, ενώ παρατηρήθηκε ισοβαθμία με τον 6ο Παναθλητικό-Πειραματικό Συκεών. Η θέση της ομάδας δεν επαρκούσε για να εισέλθει στα Play-offs (όπου αγωνίστηκαν οι 4 πρώτοι), αλλά της επέτρεψε και να αποφύγει τη διαδικασία των Play-Outs.«Το πρόγραμμα σε πλεϊ-οφ και πλεϊ-αουτ!» , άρθρο στον ιστότοπο Woman2Woman.gr, 18 Απριλίου 2017.

Στη διάρκεια της χρονιάς παραγωγικότερη σκόρερ της ομάδας αναδείχθηκε η Αμερικανίδα Λόβελ-Κουρίν Κάμπελ (386 πόντοι σε 22 αγώνες, 17,55 κατά μ.ό.). Ακολούθησαν οι Ελληνίδες Λολίτα Λύμουρα (227 πόντοι σε 22 αγώνες, 10,32 κατά μ.ό.) και Τούλα Μαγαλιού (220 πόντοι σε 22 αγώνες, 10,00 κατά μ.ό.).«P.A.O.K. KYANA: Total Stats Regular Season 2016-2017» , πληροφορίες στον ιστότοπο (Galanis)SportsData.gr. Η Κάμπελ βρέθηκε επίσης στη δεύτερη θέση των στατιστικών πινάκων για το σύνολο των ομάδων σε ό,τι αφορά τα ριμπάουντ (258 σε 22 αγώνες, 11,73 κατά μ.ό.) και τα κοψίματα (18 σε 22 αγώνες, 0,82 κατά μ.ό.).«Rebounds: Women's Championship 2016-17 Division A1» , πληροφορίες στον ιστότοπο (Galanis)SportsData.gr.«Blocks: Women's Championship 2016-17 Division A1», πληροφορίες στον ιστότοπο (Galanis)SportsData.gr. Η Λύμουρα βρέθηκε στην τρίτη θέση του πίνακα των ασίστ (141 σε 22 αγώνες, 6,41 κατά μ.ό.).«Assists: Women's Championship 2016-17 Division A1» , πληροφορίες στον ιστότοπο (Galanis)SportsData.gr.

Στο θεσμό του Κυπέλλου Ελλάδος η ομάδα της Θεσσαλονίκης διαγωνίστηκε απευθείας στη «Φάση των 16», όπου και γνώρισε εκτός έδρας τον αποκλεισμό από το συμπολίτη της Άρη με σκορ 62-55.«Άρης - ΠΑΟΚ 62-55», άρθρο στον ιστότοπο Sdna.gr, 9 Οκτωβρίου 2016.«Θρίαμβος του Αρη στο Κύπελλο γυναικών!» , άρθρο στον ιστότοπο Sport24.gr, 9 Οκτωβρίου 2016.

Περίοδος 2020-2021
Ο Π.Α.Ο.Κ. συμμετείχε για άλλη μια χρονιά στην Α1 γυναικών που συμμετείχαν αυτή τη φορά 10 ομάδες. Κατέλαβε την 4η θέση στην κανονική περίοδο με σύνολο 7 νίκες και και 2 ήττες. Έτσι συμμετείχε στα πλέι οφς όπου συμμετείχαν οι 6 πρώτες ομάδες. Ξανά έπαιξε με όλες της ομάδες των πλέι οφ και έτσι καταταγεί 3η στο πρωτάθλημα. 

Όσο αφορά το κύπελλο συμμετείχε κατευθείαν στη « Φάση των 16 » όπου απέκλεισε τον Σπόρτιγκ στη Θεσσαλονίκη με σκορ 66-54. Στα προημιτελικά διασταυρώθηκε με τον Πας Γιάννινα αλλά λόγω της πανδημίας Covid 19 οι αγώνες αναβλήθηκαν και εν τέλη η διοργάνωση διακόπτει οριστικά.

Περίοδος 2021-2022
Συμμετείχε πάλι στην Α1 γυναικών όπου συμμετείχαν 9 ομάδες λόγω της αποχώρησης λόγω οικονομικών προβλημάτων και πανδημίας ( Σπόρτιγκ και ΕΦΑΟ Ζωγράφου).

Για πρώτη φορά στην ιστορία της γυναικείας καλαθοσφαίρισης του Π.Α.Ο.Κ., η ομάδα συμμετείχε σε ευρωπαϊκή διοργάνωση και συγκεκριμένα στην 2η τη τάξει διοργάνωση Euro Cup Women. Στα προκριματικά κληρώθηκε με την τουρκική Birevim Elazığ όπου ηττήθηκε και στα δύο παιχνίδια που διεξήχθησαν στην Τουρκία και τα δύο με σκορ 58-62 και 76-80 (134-142 συνολικό σκορ) και έτσι δεν κατάφερε να προκριθεί στους ομίλους. 

Όσο αφορά το Κύπελλο Ελλάδας νίκησε εκτός έδρας τον Πρωτέα Βούλας 57-73 και έτσι προκρίθηκε στα προημιτελικά της διοργάνωσης όπου αντιμετώπισε τον Ολυμπιακό στη Θεσσαλονίκη και ηττήθηκε στο νήμα από τις « ερυθρόλευκες» με σκορ 60-61 μετά από μια εξαιρετική εμφάνιση και έτσι δεν κατάφερε να προκριθεί στα ημιτελικά και η διοργάνωση τελείωσε για τον « Δικέφαλο του Βορρά». Στο Πρωτάθλημα, η ομάδα του Π.Α.Ο.Κ., κατέκτησε την 7η θέση έπειτα από τη διαδικασία των Play-Offs για τις θέσεις 5-8 της Α1 Γυναικών.

 Πρόσωπα 

+ Διακεκριμένες καλαθοσφαιρίστριεςΕθνΟνοματεπώνυμο  Μαρία Αυτζή  Σοφία Βασιλειάδου  Ελένη Βουλγαράκη  Δήμητρα Γιαννοπούλου  Βασιλική Καζαντζή  Έφη Καζαντζίδου  Άσπα Καλαμπάκου  Ρένια Καρλάφτη  Εύα Κατοπώδη  Λολίτα Λύμουρα  Αφεντούλα Μαγαλιού  Βαρβάρα Μυλωνάκη  Φαίδρα Σκιαδοπούλου  Σταυρούλα Σπανίδου  Άννα-Νίκη Σταμολάμπρου  Ναυσικά Σταυρίδου  Δήμητρα Τελλίδου  Παυλίνα Τσελεμπή  Κεϊάνα Βάινς  Πόρσια Γκριν  Νίκι Έιβερι  Λόβελ-Κουρίν Κάμπελ  Λίζα Κλέμονς  Κένυα ΜακΜπί  Νταϊάνα Μπαρνς  Τζοάννα Μπαρνς  Μπριάνα Μπροκ  Κουίνσι Ντέιβις  Κάιλα Ντεσρός  Τζάσμιν Ρέντμον  Αΐσα Τζέφερσον  Μιλένα Βουκσίσεβιτς   Ιβάνα Ράτσα   Τιάνα Ράτσα

+ ΠροπονητέςΕθνΟνοματεπώνυμοΘητεία  Απόστολος Δεμερτζής  - Φεβρ 2012  Νίκος Παπαδόπουλος  Φεβρ 2012 - Ιουν 2012  Ευριπίδης Μελετιάδης  Ιουν 2012 - Ιουλ 2013  Σταύρος Νανάκος  Αυγ 2013 - Μαι 2014  Βασίλης Μασλαρινός  Ιουν 2014 - Ιουν 2021

 Τρέχουσα σύνθεση 
+ Π.Α.Ο.Κ. - Roster 2025-26   Όνοματεπώνυμο Θέση Γέννηση Ύψος Quinerly, Jay Jay  1 24/10/2002 173 cm Κυπριανού, Ιωάννα 1 21/06/2003 168 cm   Ράπτη, Αναστασία 1  25/10/2007 174 cm Williams, Danni  2 16/10/1996 178 cm   Ζορμπαλά, Αποστολία 2  01/07/2008 178 cm  Raca, Tijana 3 28/10/1997 180 cm Τσιχλάκη, Γεωργία 3  01/01/1999 183 cm Γιαννούδη, Αθηνά 4  07/03/1997 180 cm  Mbandu, Naomi  4 19/01/1999 188 cm  Παπαϊωάννου, Δέσποινα 5 25/10/1999 180 cm Grayson, Melyia  5 01/05/2002 193 cm
 Προπονητής: Άγγελος Αγγελίδης Ενημέρωση: 20 Αυγούστου 2025

 Τμήματα υποδομής 
Ο Π.Α.Ο.Κ. διατηρεί σήμερα ένα από τα καλύτερα φυτώρια νεαρών αθλητριών της χώρας, με πολλές διακρίσεις σε τοπικό και πανελλαδικό επίπεδο. Στο πρόσφατο παρελθόν έχει κατακτήσει:
 1× Πανελλήνιο Πρωτάθλημα Νεανίδων (2013)
 3× Πρωταθλήματα Νεανίδων Θεσσαλονίκης (2013, 2015, 2019)
 2× Πανελλήνια Πρωταθλήματα Κορασίδων (2010, 2011)
 6× Πρωταθλήματα Κορασίδων Θεσσαλονίκης (2010, 2011, 2016, 2019, 2024, 2025)

 Νεανίδες 
Την αγωνιστική περίοδο 2012-13, με προπονητή τον Ευρυπίδη Μελετιάδη, ο Π.Α.Ο.Κ. κατέκτησε το Πρωτάθλημα Νεανίδων Θεσσαλονίκης. Στο Final-4 της διοργάνωσης, που έλαβε χώρα στο Δ.Α.Κ. Καλαμαριάς τον Απρίλιο, η ομάδα του δικεφάλου υποχρέωσε αρχικά σε ήττα τον Παναθλητικό Συκεών με σκορ 75-53.«Αποτελέσματα Νεανίδων Ε.ΚΑ.Σ.Θ.: Στον τελικό Π.Α.Ο.Κ. και Ηρακλής!», άρθρο στον ιστότοπο WePlayBall.gr, 26 Απριλίου 2013. Στο Μεγάλο Τελικό επικράτησε του Ηρακλή με σκορ 42-37. Πρωταγωνίστρια στον αγώνα για την ομάδα ήταν η Ραφαέλα Αγγελίδου που σημείωσε 15 πόντους.«Αποτελέσματα Final-4 Νεανίδων Ε.ΚΑ.Σ.Θ.: Ο τίτλος στον Π.Α.Ο.Κ.!», άρθρο στον ιστότοπο WePlayBall.gr, 27 Απριλίου 2013.«Πρωταθλητής Νεανίδων ο Π.Α.Ο.Κ.!», άρθρο στον ιστότοπο SuperBasket.gr, 28 Απριλίου 2013. Στη συνέχεια, και συγκεκριμένα τον Ιούνιο του 2013, ο Π.Α.Ο.Κ. εκπροσώπησε την Ένωση Θεσσαλονίκης στο Πανελλήνιο Πρωτάθλημα Νεανίδων που έλαβε χώρα στη Σκάλα Λακωνίας. Εκεί διεκδίκησε τον τίτλο του Πρωταθλητή Ελλάδος απέναντι στο Αρκάδι Ρεθύμνου, την Ένωση Γαλατσίου, την Άμιλλα Τριπόλεως, τον Πρωτέα Βούλας και τον Απόλλωνα Πτολεμαΐδας. Εν τέλει κατέκτησε το τρόπαιο με απολογισμό 4 νίκες σε 5 αγώνες.«Αποτελέσματα Πανελληνίου Νεανίδων: Το σήκωσε ο Π.Α.Ο.Κ., αυτοκτόνησε ο Πρωτέας!», άρθρο στον ιστότοπο WePlayBall.gr, 24 Ιουνίου 2013.«Πρωταθλητής και στις Νεάνιδες ο Π.Α.Ο.Κ.», άρθρο στον ιστότοπο NorthBasket.gr, 24 Ιουνίου 2013. Πολυτιμότερη παίκτρια της ομάδας και του τουρνουά ψηφίστηκε η Άννα-Νίκη Σταμολάμπρου.«MVP στο Πανελλήνιο Νεανίδων η Σταμολάμπρου!», άρθρο στον ιστότοπο WePlayBall.gr, 24 Ιουνίου 2013.

Δύο χρόνια αργότερα, την περίοδο 2014-15, με προπονητή το Βασίλη Μασλαρινό, η ομάδα Νεανίδων του Π.Α.Ο.Κ. αναδείχθηκε εκ νέου Πρωταθλήτρια Θεσσαλονίκης, μέσω του Final-4 που διεξήχθη ξανά στην Καλαμαριά. Στον Ημιτελικό οι μελανόλευκες επικράτησαν εύκολα του Ε.Ο. Σταυρούπολης με σκορ 70-38.«Aποτελέσματα Final-4 Νεανίδων ΕΚΑΣΘ: Στον τελικό ΠΑΟΚ-Ηρακλής!», άρθρο στον ιστότοπο WePlayBall.gr, 20 Μαρτίου 2015. Στο Μεγάλο Τελικό διασταυρώθηκαν με τον Ηρακλή τον οποίο και υποχρέωσαν σε ήττα μετά από ένα αμφίρροπο παιχνίδι με σκορ 59-53.«F4 Νεανίδων Τελικός: «Χρυσές» οι νεάνιδες του Π.Α.Ο.Κ.», άρθρο στον ιστότοπο NorthBasket.gr, 23 Μαρτίου 2015.«Αποτελέσματα Final-4 Νεανίδων ΕΚΑΣΘ: Πρωταθλητής ο Π.Α.Ο.Κ.!», άρθρο στον ιστότοπο WePlayBall.gr, 24 Μαρτίου 2015. Πολυτιμότερη παίκτρια του Π.Α.Ο.Κ. και του αγώνα αναδείχθηκε η Χρύσα Μανωλοπούλου.«Πρωταθλητής ο Π.Α.Ο.Κ. στις Νεάνιδες», άρθρο στον ιστότοπο MetroSport.gr, 24 Μαρτίου 2015. Το Πανελλήνιο Νεανίδων της χρονιάς αυτής διεξήχθη στην Κοζάνη με τη συμμετοχή, εκτός του Π.Α.Ο.Κ. και των ομάδων: Αθηναϊκός Βύρωνα, Π.Α.Σ. Γιάννινα, Τιτάνες Δράμας, Αρκάδι Ρεθύμνου και Πρωτέας Βούλας. Στη διοργάνωση αυτή η ομάδα της Θεσσαλονίκης συγκέντρωσε 2 νίκες και 3 ήττες με αποτέλεσμα να καταταγεί στην 4η θέση.«Αποτελέσματα Πανελληνίου Νεανίδων: Αήττητος πρωταθλητής ο Πρωτέας, εκτός μεταλλίων ο ΠΑΟΚ!», άρθρο στον ιστότοπο WePlayBall.gr, 2 Μαΐου 2015.«Πανελλήνιο Νεανίδων: Αήττητος στην κορυφή ο Πρωτέας» , άρθρο στον ιστότοπο BasketNet.gr, 2 Μαΐου 2015. Η αθλήτρια του συλλόγου, Ιβάνα Ράτσα, συμπεριλήφθη στην κορυφαία πεντάδα του τουρνουά.«M.V.P. η Χριστινάκη, πρώτη σκόρερ η Σταμάτη!», άρθρο στον ιστότοπο WePlayBall.gr, 2 Μαΐου 2015.
Την σεζόν 2024-25 κατέκτησε την δεύτερη θέση στο πρωτάθλημα της ΕΚΑΣΘ, καθώς στον τελικό ηττήθηκε με 3-0 νίκες από τον Παναθλητικό. Δεύτερες οι νεάνιδες μπάσκετ του ΠΑΟΚ acpaok.gr

 Κορασίδες 
Την αγωνιστική περίοδο 2009-10, με προπονητή τον Ευρυπίδη Μελετιάδη, ο Π.Α.Ο.Κ. κατέκτησε το Πρωτάθλημα Κορασίδων Θεσσαλονίκης. Στο Final-4 της διοργάνωσης, που έλαβε χώρα στο Δ.Α.Κ. Πεύκων το Μάρτιο, η ομάδα του δικεφάλου υποχρέωσε στον Ημιτελικό σε ήττα τον Άρη Θεσσαλονίκης με σκορ 56-39.«Αποτελέσματα κορασίδων Ε.ΚΑ.Σ.Θ.: Στον τελικό Παναθλητικός και Π.Α.Ο.Κ.», άρθρο στον ιστότοπο WePlayBall.gr, 18 Μαρτίου 2010. Στο Μεγάλο Τελικό επικράτησε του Παναθλητικού Συκεών με σκορ 50-35. Πολυτιμότερη παίκτρια της ομάδας αναδείχθηκε η Άννα-Νίκη Σταμολάμπρου.«Αποτελέσματα κορασίδων Ε.ΚΑ.Σ.Θ.: Πρωταθλητής ο Π.Α.Ο.Κ.!», άρθρο στον ιστότοπο WePlayBall.gr, 20 Μαρτίου 2010. Στη συνέχεια, και συγκεκριμένα τον Ιούλιο του 2010, ο Π.Α.Ο.Κ. εκπροσώπησε την Ένωση Θεσσαλονίκης στο Πανελλήνιο Πρωτάθλημα Κορασίδων που έλαβε χώρα στο Βόλο Μαγνησίας. Εκεί διεκδίκησε τον τίτλο του Πρωταθλητή Ελλάδος απέναντι στην Α.Γ.Ε. Χαλκίδα, το Δ.Α.Σ. Άνω Λιοσίων, τον Απόλλωνα Πτολεμαΐδας, τον Πανιώνιο και τη Άμιλλα Τριπόλεως. Εν τέλει κατέκτησε το τρόπαιο, στην κυριολεξία χάρις στο τελευταίο του καλάθι.«Αποτελέσματα Τελικής Φάσης Πανελληνίου Κορασίδων: Πρωταθλητής ο Π.Α.Ο.Κ.!», άρθρο στον ιστότοπο WePlayBall.gr, 11 Ιουλίου 2010.«Πρωταθλητής ο Π.Α.Ο.Κ.», άρθρο στον ιστότοπο Kozanibasket.blogspot.gr, 14 Ιουλίου 2010.«21ο Πανελλήνιο Κορασίδων-Πρωταθλητής ο Π.Α.Ο.Κ.» , άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 11 Ιουλίου 2010.«Ολοκληρώθηκε το Πανελλήνιο Κορασίδων», άρθρο στον ιστότοπο Sport24.gr, 11 Ιουλίου 2010.

Την επόμενη χρονιά, 2010-11, οι Κορασίδες του Π.Α.Ο.Κ. επανέλαβαν το διπλό τους επίτευγμα, πάντα με τον Μελετιάδη στο πόστο του προπονητή. Στο Μεγάλο Τελικό του Πρωταθλήματος Θεσσαλονίκης, ο οποίος διεξήχθη στην Καλαμαριά, κέρδισε τον Ηρακλή με σκορ 48-45 με κορυφαίες σε επίδοση τις Καζαντζή και Σταμολάμπρου.«Αποτελέσματα Κορασίδων Ε.ΚΑ.Σ.Θ.: Πρωταθλητής ο Π.Α.Ο.Κ.!», άρθρο στον ιστότοπο WePlayBall.gr, 20 Απριλίου 2011.«Πρωταθλητής Θεσσαλονίκης στις κορασίδες ο Π.Α.Ο.Κ.», άρθρο στον ιστότοπο Tsiotras.blogspot.gr, 20 Απριλίου 2011. Τον Ιούνιο ο Π.Α.Ο.Κ. ήταν ο εκπρόσωπος της Θεσσαλονίκης στο Πανελλήνιο Κορασίδων που διεξήχθη στη Νικήτη Χαλκιδικής. Εκεί τέθηκε αντιμέτωπος με τον Απόλλωνα Πτολεμαΐδας, τις Εσπερίδες Καλλιθέας, το Δ.Α.Σ. Άνω Λιοσίων, το Αρκάδι Ρεθύμνου και την Άμιλλα Τριπόλεως. Το τέλος του τουρνουά βρήκε τον Π.Α.Ο.Κ. στην κορυφή της τελικής κατάταξης με 4 νίκες και 1 ήττα.«Πρωταθλητής Κορασίδων ο Π.Α.Ο.Κ.», άρθρο στον ιστότοπο OnSports.gr, 3 Ιουλίου 2011.«Αποτελέσματα Πανελληνίου Κορασίδων: Πρωταθλητής με περίπατο ο Π.Α.Ο.Κ.!», άρθρο στον ιστότοπο WePlayBall.gr, 3 Ιουλίου 2011. Πολυτιμότερη παίκτρια της διοργάνωσης αναδείχθηκε η Άννα-Νίκη Σταμολάμπρου, ενώ στην κορυφαία πεντάδα συμπεριλήφθη και η Ραφαέλλα Αγγελίδου.«Πρωταθλητής ο Π.Α.Ο.Κ.!», άρθρο στον ιστότοπο BasketNet.gr, 3 Ιουλίου 2011.«Πανελλήνιο Κορασίδων», άρθρο στον ιστότοπο BasketBlog.gr, 3 Ιουλίου 2011.

Λίγα χρόνια αργότερα, την περίοδο 2015-16, με προπονητή το Νίκο Παπαδόπουλο, ο Π.Α.Ο.Κ. κατάφερε να κατακτήσει για τρίτη φορά το Πρωτάθλημα Θεσσαλονίκης. Στο Μεγάλο Τελικό, με κορυφαίες τις Αναστασία Στεργίου και Ράνια Τσάλη, νίκησε με σκορ 41-37 τον Άρη.«Στην κορυφή ο Π.Α.Ο.Κ.!», άρθρο στον ιστότοπο Woman2Woman.gr, 17 Απριλίου 2016.«Στην κορυφή της Ε.ΚΑ.Σ.Θ. οι κορασίδες του Π.Α.Ο.Κ.», άρθρο στον ιστότοπο Tsiotras.blogspot.gr, 16 Απριλίου 2016. Το Πανελλήνιο Κορασίδων της χρονιάς διεξήχθη στα τέλη Ιουνίου με οικοδεσπότη τον Π.Α.Ο.Κ. στο «Παλατάκι». Για το τρόπαιο συναγωνίστηκαν επίσης ο Εργοτέλης Ηρακλείου, ο Παναθηναϊκός, ο Απόλλων Πτολεμαΐδας, ο Πρωτέας Βούλας και ο Έσπερος Α.Ο.Π.Α. Στο πλαίσιο αυτό η ομάδα της Θεσσαλονίκης τερμάτισε στην 3η θέση με 3 νίκες και 2 ήττες.«Αποτελέσματα Πανελληνίου Κορασίδων: Το σήκωσε αήττητος ο Παναθηναϊκός!», άρθρο στον ιστότοπο WePlayBall.gr, 25 Ιουνίου 2016.««Πράσινη» επέλαση!», άρθρο στον ιστότοπο Woman2Woman.gr, 25 Ιουνίου 2016. Την σεζόν 2023-24 ο ΠΑΟΚ κατέκτησε το πρωτάθλημα Θεσσαλονίκης κερδίζοντας στον τελικό τον Παναθλητικό με 79-61. Στο πανελλήνιο πρωτάθλημα το οποίο διεξήχθη στα Τρίκαλα η ομάδα κατέκτησε το αργυρό μετάλλιο, καθώς στον τελικό ηττήθηκε από τις Εσπερίδες Καλλιθέας με σκορ 60-55.
Την σεζόν 2024-25 ο ΠΑΟΚ κατέκτησε το πρωτάθλημα Θεσσαλονίκης κερδίζοντας στον τελικό τον Παναθλητικό με 65-43. Στο Πανελλήνιο Πρωτάθλημα το οποίο διεξήχθει στο Άργος Ορεστικό, κστεκησεε το ασημένιο μετάλλιο καθώς ηττήθηκε με σκορ 51-43 από τον ίδιο αντίπαλο.

 Παραπομπές 

 Εξωτερικοί σύνδεσμοι 

 Π.Α.Ο.Κ. WBC, επίσημος ιστότοπος του τμήματος γυναικείας καλαθοσφαίρισης του Π.Α.Ο.Κ. 
 Α.Σ. Π.Α.Ο.Κ., επίσημος ιστότοπος ερασιτέχνη Π.Α.Ο.Κ. 
 .
 PAOK Sports Arena, πληροφορίες στον ιστότοπο Stadia.gr 
 PAOK Sports Arena , εικονική περιήγηση 360 μοιρών από τον ιστότοπο MyPanorama.gr.

Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ιδρύσεις ομάδων καλαθοσφαίρισης το 2002